S-319/2009

Mál þetta, sem þingfest var 18. júní sl. og dómtekið 24. júní sl., var höfðað með ákæru lögreglustjórans á Selfossi, dagsettri 8. júní 2009, á hendur B-kk-þgf Þ-kk-þgf G-kk-þgf, kt. 000000-0000, með lögheimili í Danmörku, E-kk-þgf B-kk-þgf G-kk-þgf, kt. 000000-0000, Borgarheiði 10h, Hveragerði, S-kk-þgf E-kk-þgf B-kk-þgf, kt. 000000-0000, Heiðarbrún 10, Hveragerði, og X, kt. 000000-0000, Hveragerði,

„fyrir eftirfarandi fíkniefnabrot

I.

gegn ákærðu öllum

með því að hafa, að kvöldi föstudagsins 5. desember 2008 í bifreiðinni JE-697 þar sem henni var lagt á bifreiðastæði í Reykjadal í Sveitarfélaginu Ölfusi haft í vörslum sínum og átt sameiginlega 3 g af maríhúana er lögregla fann við leit í fyrrnefndri bifreið og við leit á ákærða S-kk-þgf E-kk-þgf.

Telst brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

gegn ákærða B-kk-þgf Þ-kk-þgf

með því að hafa, að kvöldi þriðjudagsins 3. mars 2009 í bifreiðinni AK-911 þar sem henni var lagt fyrir framan gömlu Ullarþvottastöðina í Dynskógum Hveragerði, haft í vörslum sinni 2,67 g af maríhúana og 0,26 g af tóbaksblönduðum kannabisefnum er lögregla fann fyrir neðan vinstri afturhurð fyrrnefndrar bifreiðar, en ákærði var farþegi í bifreiðinni í umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á framangreindum fíkniefnum (efnaskrá nr. 14984, 15429 og 15340), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði B-kk-nf kom fyrir dóminn við þingfestingu málsins og játaði sök. Farið var með málið samkvæmt ákvæðum 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Játning ákærða er í samræmi við önnur gögn málsins og verður ákærði sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði, ákærða B-kk-þgf, sem liggur frammi í málinu, hefur ákærða einu sinni verið gerð refsing áður. Það brot hefur ekki áhrif við ákvörðun refsingar nú. Þykir refsing ákærða B-kk-ef hæfilega ákveðin 80.000 krónur í sekt til ríkissjóðs sem ákærða ber að greiða eins og segir í dómsorði. Þá skal ákærða gert að greiða þóknun skipaðs verjanda síns, S-kk-ef J-kk-ef hæstaréttarlögmanns, sem þykir hæfilega ákveðin 60.000 krónur að teknu tilliti til virðisaukaskatts.

Ákærðu E-kk-nf B-kk-nf G-kk-nf og S-kk-nf Ö-kk-nf B-kk-nf mættu ekki við fyrirtöku þann 24. júní, þrátt fyrir löglega birta ákæru ásamt fyrirkalli þann 20. júní sl., þar sem þess var getið að málið kynni að verða dæmt að ákærðu fjarstöddum. Málið var því tekið til dóms varðandi þeirra þátt samkvæmt 161. gr. laga nr. 88/2008 um meðferð sakamála. Um málavexti vísast til ákæruskjals. Sannað er að ákærðu frömdu brot það sem greinir í ákærulið I og er það réttilega fært til refsiákvæðis. Ákærðu hafa með háttsemi sinni unnið sér til refsingar.

Sakaferill ákærða E-kk-ef hefur ekki áhrif við ákvörðun refsingar nú. Ákærða S-kk-þgf E-kk-þgf hefur ekki verið gerð refsing áður.

Þykir refsing hvors þeirra fyrir sig nú hæfilega ákveðin 40.000 króna sekt til ríkissjóðs eins og nánar greinir í dómsorði.

Þá sæti ákærðu allir upptöku á fíkniefnum eins og nánar greinir í dómsorði.

Ekki tókst að birta fyrirkall fyrir ákærða X en hann er talinn búa erlendis. Fyrir dóminum er rekið annað mál á hendur ákærða X, S-305/2009. Var þáttur ákærða X í máli þessu, með vísan til 169. gr. laga nr. 88/2008, skilinn frá máli þessu og sameinaður því máli.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði B-kk-nf Þ-kk-nf G-kk-nf greiði 80.000 krónur í sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í sex daga.

Ákærði sæti upptöku á 2,67 grömmum af maríhúana og 0,26 grömmum af tóbaksblönduðu kannabisefni.

Ákærði greiði þóknun skipaðs verjanda síns, S-kk-ef J-kk-ef hæstaréttarlögmanns, sem þykir hæfilega ákveðin 60.000 krónur að teknu tilliti til virðisaukaskatts.

Ákærði E-kk-nf B-kk-nf G-kk-nf greiði 40.000 krónur í sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í fjóra daga.

Ákærði S-kk-nf Ö-kk-nf B-kk-nf greiði 40.000 krónur í sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í fjóra daga.

Ákærðu sæti allir upptöku á 3 grömmum af maríhúana.

Á-kvk-nf G-kvk-nf.